cyanic-selkie/wikianc huggingface dataset:
Gullkrókus
Gullkrókus (fræðiheiti: Crocus flavus ) er blómstrandi planta af ættkvísl krókusa. Vex í hlíðum Grikklands, löndum fyrrum Júgóslavíu, Búlgaríu, Rúmeníu og norðvestur Tyrklands.
Útlit
Hann er með ilmandi skær-rauðgul blóm sem Tennyson líkti við eld. Hann er smár krókus, 5 - 6 sm hár, þrátt fyrir nöfn sumra afbrigðanna í samanburði við vorkrókus. Afbrigði hans eru notuð sem skrautplöntur, sem dæmi Golden Yellow (syn. 'Dutch Yellow', 'Yellow Mammoth')Fræðiheitið flavus þýðir "hrein gulur".
Rótbarði
Rótarsælda (fræðiheiti: Heterobasidion annosum ) eða rótbarði er algeng sveppategund í skógrækt erlendis, sérstaklega greniskógum og veldur ómældum skaða þar. Enn hefur hún ekki fundist á Íslandi.
Rachel Green
Rachel Karen Green (f. 5. maí 1970) var tilbúin persóna í bandarísku sjónvarpsþáttunum Friends (1994-2004) og var hún leikin af Jennifer Aniston sem fékk bæði Emmy- og Golden Globe verðlaun fyrir frammistöðu sína.
Stopmotion
Stopmotion tækni er notuð til að búa til kvikmyndir. Þá eru ljósmyndir notaðar, þeim er síðan skeytt saman og mynda þá hreyfimynd. Hugtakið stop motion er hægt að rita með eða án bandstriks og teljast báðar leiðirnar réttar. Ef bandstrik er notað í hugtakarituninni felur það í sér aukamerkingu sem tengist ekki inná svið kvikmynda en stop-motion þýðir: tæki sem stoppar vél sjálkrafa ef eitthvað hefur farið úrskeiðis.
Rachel Green
Bakgrunnur
Það kemur fram í gegnum þættina að Rachel átti nokkuð mörg gæludýr, meðal annars kött, hund, póníhest, skjaldböku, hamstur og tarantúlu þegar hún var að alast upp.
Stopmotion
Stop motion fellur undir svið kvikmyndagerðar og felur í sér tækni sem lætur líta út fyrir að kyrrstæðir hlutir hreyfist. Stop motion tækni er gjarnan notuð í hreyfimyndum sem byggja á brúðum eða fígúrum sem mótaðar eru úr leir. Fígúrurnar fá sitt eigið líf þegar hver hreyfing er brotin niður í ramma sem eru myndaðir og settir saman í runu. Þegar myndin hefur verið sett saman og sýnd virðast persónur myndarinnar hreyfast af eigin vilja.
Rachel Green
Bakgrunnur
Foreldrar Rachel, Dr. Leonard og Sandra Green, eru rík og efast mikið um getu hennar til að lifa upp á sínar eigin spýtur í borginni. Móðir hennar, sem leikiner af Marlo Thomas, er snobbuð og faðir hennar (leikinn af Ron Leibman) er erfiður og ógnand, þrátt fyrir það kemur það fram í þættinum „The One with Rachel's Sister“ að hann er mjög stoltur af árangri Rachel í lífinu.
Stopmotion
Stop motion var fyrsta tegund þrívíddarteiknimynda en til að byrja með var þessi gerð mynda aðallega notuð í atriðum bíómynda sem kölluðu á tæknibrellur. Einn frægasti stop motion karakter kvikmyndasögunnar er King Kong en í upphaflegu kvikmyndinni frá 1933 voru hreyfingar apans fræga skapaðar með stop motion tækni Stop motion 101.
Rachel Green
Bakgrunnur
Rachel er fædd 5. maí 1970 þegar Gunther, framkvæmdastjóri Central Perk kaffihússins, spyr Rachel um afmælisdaginn. Í öðrum þætti segir hinsvegar lögreglumaður að hún sé vatnsberi, svo afmælisdagurinn hennar ætti að vera milli 21. janúar og 19. febrúar. Þátturinn „The one where the all turn thirty“ sýnir Rachel fagna 30. afmælisdeginum og vinir hennar hverfa aftur til þeirra dags sem þau urðu þrítug. Þetta bendir til þess að hún sé yngst í hópnum.
Í gegnum þáttaraðirnar eru systur hennar oft nefndar og birtast í nokkrum þáttum. Amy (leikin af Christinu Applegate) er dónaleg og áhyggjulaus, á meðan Jill (leikin af Reese Witherspoon) er dekruð og til einskis. Í einum þætti segir Rachel óvart að Jill sé uppáhalds systir hennar, eftir að Amy öskrar á Rachel í gegnum hurðina (eftir að hafa komið í óvænta heimsókn) „Þetta er uppáhalds systir þín!“ en þá svara Ross og Rachel „Jill?“
Stopmotion
Framkvæmd
Framkvæmd stop motion mynda er einföld en gífurlega tímafrek en í stuttu máli felur framkvæmdin í sér að skaparinn eða sá sem býr til myndina velur hentuga fígúru sem á að virðast hreyfast. Í flestum tilvikum er stuðst við viðar-, leir eða plastfígúrur en möguleikarnir er nær endalausir svo framarlega sem fígúran getur haldið sömu stöðu á meðan myndir eru teknar af henni. Ef skaparinn vill myndbút af fígúru sem veifar handlegg sínum hreyfir hann handlegg hennar örlítið á milli skota og tekur mynd af hverri hreyfingu. Vanalega er notast við 24 ramma á sekúndu en það felur í sér að til að fá eina sekúndu af mynd þarf 24 einstakar myndir.
Rachel Green
Bakgrunnur
Af/á samband Rachel við Ross gefur henni dótturina Emmu. Rachel var önnur í hópnum til að verða ólétt eftir að Phoebe var staðgöngumóðir fyrir bróður sinn og konuna hans. Þættirnir enda á því að Ross og Rachel byrja aftur saman eftir að Rachel ætlaði að flytja til Parísar til að vinna fyrir Louis Vuitton. Það hefur verið uppi orðrómur um að þau hafi gift sig eftir að þættirnir enduðu og eignast fjölskyldu.
Persónuleiki
Persónuleiki Rachel þróast mikið í þáttunum. Í byrjun er hún dekruð „pabbastelpa“ en seinna, sérstaklega eftir að hafa eignast Emmu, er hún ekki eins sjálfselsk. En hún hefur ennþá miklar áhyggjur af ímynd sinni og á það til að verða sjálfselsk. Það kemur fram í þakkargjörðaþættinum í 4. þáttaröð að Rachel er gjörn á að skipta gjöfum fyrir aðra hluti eða inneign. Henni var oft lýst sem vinsælustu og snobbuðustu stelpunni í skólanum, og Brad Pitt (eiginmaður Aniston á þessum tíma) lék jafnvel gestahlutverk í þáttunum þar sem hann lék strák sem hafði verið mjög feitur og er ennþá reiður yfir því að Rachel hafi komið illa fram við hann.
Stopmotion
Go motion
Go motion er önnur leið til þess að vinna með stop motion myndir. Go motion notar tölvur saman við handafl til þess að hreyfa módelin örlítið í hverjum ramma, með því að nota handafl er verið að reyna að viðhalda „raunveruleikanum“ í myndunum. Go motion tækni var notuð í fyrsta sinn í myndinni The Empire strikes back úr Star Wars þríleiknum. Einnig var þessi tækni notuð við gerð myndarinnar the Dragonslayer og Robocop. Þessi tækni reyndist einnig mjög hjálpleg við gerð myndarinnar The Jurassic Park, þar sem tæknin var notuð við það að hreyfa risaeðlurnar í myndinni.
Stop motion á árunum 1960 – 2010
Árið 1965 gerðist það fyrst að stop motion mynd var tilnefnd til Óskarsverðlauna. Myndin hét Clay (eða the Origin of Species) og var hún eftir sjálfstætt starfandi teiknarann Eliot Noyes Jr. en hann hafði töluvert endurbætt tæknina við að nota skúlptúra úr leir í stop motion kvikmyndir.
Áratug seinna eða árið 1975 vann myndin Closed Mondays eftir Will Vinton og Bob Gardiner, til Óskarsverðlauna og varð hún fyrsta myndin sem notaðist við stop motion til þess hljóta Óskarsverðlaun. Vinton þessi gerði í gegnum árin þó nokkrar fleiri stop motion kvikmyndir og voru margar hverjar tilnefndar til Óskarsverðlauna. Árið 1977 gerði Vinton svo heimildarmynd um gerð þessara stop motion kvikmynda, sem hann kallaði Claymation þar sem hann skeytti saman orðunum „clay“ og „animation“ þar sem að þessar myndir notuðust allar við leirskúlptúra. Orðið „claymation“ hefur síðan gjarnan fest við allar myndir af þeim toga.
Um sama leyti, árið 1978, í Evrópu gerði ítalski kvikmyndagerðarmaðurinn Francesco Misseri stop motion myndina Quaq Quao, en í henni notaðist Misseri við pappírsskúlptúra, svokallað „Origami“, í stað leirskúlptúra. Árið 1979 var gerð stop motion teiknimynd eftir frægri sögu Tove Janssons um Múmínálfana.
Kvikmyndarisinn Disney gerði einnig nokkrar tilraunir með stop motion tæknina. Þar ber helst að nefna stuttu þáttaröðina Mouse Mania frá árinu 1978 um teiknimyndafígúruna Mikka Mús, sem var gerð til að heiðra fimmtugsafmæli söguhetjunnar.
Árið 1985 gerði Will Vinton stop motion kvikmynd í fullri lengd, byggða á verkum Mark Twain og hét hún The Adventures of Mark Twain og hlaut mikið lof fyrir. Skömmu seinna aðstoðaði hann Disney við gerðina á myndinni Return to Oz þar sem hann hlaut óskarsverðlaunin fyrir tæknibrellur. Tékkland hefur einnig alið af sér ófáa stop motion kvikmyndaframleiðendur. Þar eru fremstir í flokki þeir Lubomír Beneš og Vladimír Jiránek fyrir þætti sína um þá kumpána Pat & Mat eða Klaufabárðarnir, sem nutu mikilla vinsælla á Íslandi um árabil. Þættirnir urðu þó nokkuð langlífir og stóð framleiðsla þeirra í um 25 ár eða frá árinu 1979 til 2004. Enn þann dag í dag er stuðst við stop motion tæknina í þáttaröðum og kvikmyndum. Árið 2010 var til að mynda einn heill þáttur í þáttaröðinni Community gerður með aðstoð stop motion tækninnar.
Kjartan Þór Ragnarsson
Kjartan Þór Ragnarsson (5. desember 1974) er íslenskur tannlæknir og fyrrum formaður Knattspyrnufélagsins Fram.
Árásin á Perluhöfn
thumb|Mynd tekin út japanskri flugvél. Árásin á Perluhöfn var skyndiárás sem Japanir gerðu á Perluhöfn, flotastöð bandaríska hersins á Hawaii þann 7. desember 1941. Ágreiningur milli þjóðanna hófst þegar Japanir réðust inn í Kína árið 1937 og Bandaríkjamenn sendu vopn til Kína til að reyna að hjálpa þeim að verjast innrás Japana. Reynt var að semja um frið en þegar samningaviðræður sigldu í strand hófu Japanir að skipuleggja árás á bandaríska flotann því þeir stefndu að því að verða stórveldi við Kyrrahafið. Vopn voru sérútbúin og flugmenn og sjóliðar sérstaklega þjálfaðir fyrir árásina.
Kjartan Þór Ragnarsson
Kjartan er af miklum Fram-ættum og hafa ýmsir ættingjar hans gegnt trúnaðarstörfum fyrir félagið. Langafi hans, Ragnar Lárusson, var formaður félagsins um 1940 og faðir hans, Ragnar Steinarsson tannlæknir, var lengi varaformaður Fram. Kjartan er náfrændi Steinars Þórs Guðgeirssonar, formanns Fram 2007-2010.
Á unglingsárum æfði Kjartan handknattleik og knattspyrnu með fram. Hann var formaður handknattleiksdeildar félagsins 2005-2007, en á þeim tíma vann Fram sinn fyrsta Íslandsmeistaratitil í meistaraflokki karla frá árinu 1972. Árið 2010 tók Kjartan við formennsku í Knattspyrnufélaginu Fram en lét af embætti á aðalfundi árið 2012.
Árásin á Perluhöfn
Í árásinni á Perluhöfn náðu Japanir að eyðileggja 188 flugvélar bandaríska hersins og skemma 159, einnig sökktu þeir eða ollu stórtjóni á 18 herskipum. Afleiðingar árásarinnar voru þær að Bandaríkjamenn voru nú orðnir þátttakendur í seinni heimsstyrjöldinni og hefndu sín á Japönum í orrustunni við Midway og með því að sprengja tvær kjarnorkusprengur yfir japönsku borgunum Hiroshima, þar sem rúmur þriðjungur íbúa lét lífið, og Nagasaki.
Aðdragandi
Í ágúst árið 1941 sendu Japanir beiðni um að halda samningafund með Franklin D. Roosevelt forseta Bandaríkjanna til að reyna leysa þennan ágreining, en svar Roosevelt við fundarbeiðninni var á þann hátt að ef hann skyldi mæta á fund með Japönum þyrftu þeir fara með her sinn burt úr Kína. Japanir tóku það ekki í mál og virtist nú fátt geta stöðvað stríð milli þjóðanna. Það var svo ekki löngu síðar eða í byrjun nóvem er Hirohito Japanskeisari lýsti yfir stríði gegn Bandaríkjunum, Bretlandi og Hollandi.
Undirbúningur
Japan hafði stefnt að því í einhvern tíma að verða stórveldi við Kyrrahafið og var Bandaríski flotinn mikil ógn við áætlunum þeirra. Þess vegna ákváðu þeir að fyrsta skref stríðs væri að ráðast á Bandaríska flotann.
Japanir voru í raun búnir að undirbúa sig fyrir árásina á Perluhöfn áður en samningarviðræður sigldu í strand og lýst var yfir stríði. Allir þátttakendur árásarinnar, flugmenn og sjóliðar, fengu sérstaka þjálfun bara fyrir þessa árás. Einnig voru sérútbúin vopn sem hentuðu vel fyrir aðstæður eins og var í Perluhöfn.
Til að vekja sem minnstar grunsemdir fóru öll skipin úr höfn eitt og eitt í einu úr höfn frá Japan, en notaður var stærstur hluti flota Japana í árásinni og samanstóð árásarfloti þeirra af sex flugmóðurskipum, sem alls fluttu 432 flugvélar, tveimur tundurspillum, þremur kafbátum og átta olíuskipum. Kom flotinn sér svo fyrir 1.600 km norðan við Hawaii. Það var þann 1. desember að yfirvöld í Japan komust að þeirri niðurstöðu að árásin yrði að veruleika og var hún dagsett þann 7. desember, á sunnudegi sem þýddi að margir hermenn voru í leyfi og menn áttu síst von á.
Árásin
right|thumb|Sprengja springur í vopnageymslu orrustuskipsins Arizona Árás Japanska flotans hófst klukkan 06:00 með því að flugvélar fyrri árásarhrinu hófu flugtak, klukkan var svo um 07:55 þegar fyrstu flugvélarnar komu að höfninni. Þar skiptu hópurinn sem samanstóð af 183 flugvélum sér í tvennt og fór annar hópurinn beint að flugvélum bandaríska hersins til að koma í veg fyrir að þeir gætu varið sig í loft, hinn hópurinn fór beint að skipaflota Bandaríkjamanna. Með seinni árásahrinunni meðtalinni sem saman stóð af 170 flugvélum náðu Japanir á rúmlega einni klukkustund og fjörtíu og fimm mínútum að eyðileggja 188 flugvélar Bandaríska hersins og skemma 159, einnig sökktu þeir eða ollu stórtjóni á 18 herskipum.
Í árásunum fórust alls 2.403 Bandaríkjamenn, þar af fórust 1.177 bandarískir sjóliðar þegar sprengja sprakk í vopnageymslu orrustuskipsins Arizona. Sprengingin var svo öflug að brak úr skipinu dreifðist um höfnina og höggbylgjan fannst í mörg hundruð metra fjarlægð. Hinsvegar misstu Japanir aðeins 29 flugvélar og nokkra kafbáta.
Klukkan 11:00 lenti Mitsuo Fuchida flugstjórinn sem stjórnaði fyrstu árásahrinunni á flugmóðurskipinu Akagi, og vildi hann halda árásinni áfram og senda þriðju árásahrinuna af stað og klára árásina fullkomlega, því enn voru mikilvæg svæði ennþá heil, svo sem slippurinn, eldsneytisbirgðastöðin og rafstöðvar hafnarinnar. Yfirmenn japanska flotans ákváðu hins vegar að láta þar við standa og voru ánægðir með árangur árásarinnar, jafnvel þótt mikilvægustu skip bandaríska flotans hefðu ekki verið í höfn eins og áætlað var. Voru það flugmóðurskip tvö sem áttu eftir að gegna stóru hlutverki í komandi orrustum við Japani.
Afleiðingar
Degi eftir árásina á Perluhöfn, þann 8. desember 1941, skrifaði Franklin D. Roosevelt undir stríðsyfirlýsingu gegn Japönum og var strax hafist handa við að skipuleggja árás gegn Japönum og var hún gerð hálfu ári síðar í orrustunni við Midwayeyju. Þó að Bandaríkjamenn hafi stutt Bandamenn í seinni heimstyrjöldinni með hergögnum, má segja að ástæðan fyrir því að þeir tóku þátt í seinni heimstyrjöldinni beint, sé að mestu leyti útaf árásinni á Perluhöfn.
Í ágústmánuði árið 1945 sprengdu Bandaríkjamenn tvær kjarnorkusprengjur í Japan, sú fyrri yfir Hiroshima og sú seinni yfir Nagasaki. Rúmur þriðjungur íbúa í Hiroshima létu lífið eða særðust í sprengjunni og til viðbótar komu hinar varanlegu afleiðingar geislavirkninnar. Sama morgun réðust sovéskar hersveitir inn í Mandsjúríu og í kjölfarið gáfust Japanir upp.
Hoya exilis
Hoya exilis er fjölær jurt í vaxblómaættkvísl. Útbreiðslan er á Nýju Guíneu.
29. mars
29. mars er 88. dagur ársins (89. á hlaupári) samkvæmt gregoríska tímatalinu. 277 dagar eru eftir af árinu.
Þjóðvegur 25
Þjóðvegur 25 eða Þykkvabæjarvegur er vegur á Suðurlandi og liggur af hringveginum (Þjóðvegi 1) hjá bænum Ægissíðu vestan við Ytri-Rangá hjá Hellu og niður í Þykkvabæ. Liggur vegurinn á köflum á varnargarði sem gerður var um 1923 til að verja Þykkvabæ og nærsveitir fyrir flóðum úr Ytri-Rangá og Hólsá, og til að þurrka upp Safamýri.
Bernd Schneider
thumb|right|Bernd Schneider árið 2007. Bernd Schneider (f. 20. júlí 1964) er þýskur kappakstursmaður sem keppir aðallega í flokki breyttra götubíla. Hann keppti í Formúla 1-keppninni 1988 til 1990. 1992 keppti hann í Þýska götubílakappakstrinum fyrir AMG-Mercedes og varð meistari þar 1995 og síðan aftur 2000, 2001 og 2003.
Sveitarfélagið Árborg
Árborg er sveitarfélag á Suðurlandi, vestan til í Flóanum með um 11.318 íbúa (2023). Það varð til 7. júní 1998 við sameiningu 4 sveitarfélaga: Selfossbæjar, Eyrarbakkahrepps, Stokkseyrarhrepps og Sandvíkurhrepps.
Skuggamynd
Skuggamynd af [[Goethe frá blómatíma skuggamyndanna um 1780|thumbnail]] Skuggamynd af tveimur veiðimönnum|thumbnail Sérstaklega útbúinn stóll frá 1778 til að auðvelda að draga upp skuggamyndir|thumbnail Skuggamynd er útlínumynd af persónu, hlut eða umhverfi í einum lit, oftast svörtum. Hægt er að búa til skuggamyndir í ýmsum miðlum en oftast voru þó skuggamyndir gerðar með að klippa út pappír sem síðan er límdur á annan pappír í andstæðum lit og voru slíkar myndir oft settar í ramma. Útlínur skipta máli í skuggamynd en engin smáatriði eru sýnileg á myndinni.
Útklipptar andlistmyndir, oft frá hlið urðu vinsælar á miðri 18. öld. Það var ódýr og mun fljótleg leið, mun ódýrari en að láta mála litlar andlitsmyndir.
Alþjóðlegt orð fyrir skuggamyndir er orðið silhouette en það er dregin af nafni fransks fjármálaráðherra sem hét Silhouette en árið 1759 í frönsku fjármálakreppunni í Sjö ára stríðinu setti hann svo miklar álögur á franskan almenning, sérstaklega eignafólk að nafn hans varð samheiti yfir allt sem var gert á ódýran hátt og var því tengt svona ódýrum útlínumyndum.
Áður en ljósmyndir urðu algengar var ódýrasta leiðin til að draga upp mynd af manneskju að klippa út skuggamynd úr svörtum pappír. Þessar myndir voru kallaðar prófílar eða skuggar og voru gerðar á þrennan hátt 1) málaðar á hart efni eða pappír eða öfugt á gler 2) skornar út þannig að negatíva var lögð á ljósan pappír og klippt út og svo lögð á dökkan bakgrunn 3) klippt og límt þar sem fígúra var klippt út úr dökkum pappír og límd á ljósan bakgrunn.
Skuggamyndir hafa verið gerðar í mörg þúsund ár og meðal annars notaðar í skreytingar á leirkerum og myntir verið slegnar með skuggamyndum. Í Bandaríkjunum voru skuggamyndir mjög vinsælar frá 1790 til 1840 en með tilkomu myndavéla hættu skuggamyndir að vera algengt form af portettmyndum. Skuggamyndir voru þó vinsælt listform og oft hluti af pappírsklippi. Einn þeirra listamanna sem klipptu út pappír í skuggamyndir var rithöfundurinn H. C. Andersen.
í Indónesíu er hefð fyrir skuggaleikritum og barst sú hefð til Evrópu og varð vinsæl í París á 18. og 19 öld. Skuggamyndir hafa mikið verið notaðar í auglýsingum og á skiltum því þær er auðvelt að gera og sást vel. Þær eru líka notaðar fyrir ýmis konar merki til dæmis umferðarmerki.
Fyrsta teiknimyndin í fullri lengd var hreyfimynd úr skuggamyndum gerð árið 1926 af þýska skuggamyndalistamanninum og leikstjóranum Lotte Reiniger.
Gansu
thumb|alt=Landakort sem sýnir héraðsins Gansu í norðvestanverðu Kína.|Kort sem sýnir legu héraðsins Gansu í norðvestanverðu Kína. Gansu (kínverska: 甘肃; rómönskun: Gānsù) er landlukt er hérað í norðvestanverðu Kína. Höfuðborg hennar og stærsta borg er Lanzhou, í suðausturhluta héraðsins. Gansu er sjöunda stærsta stjórnsýsluumdæmi Kína að flatarmáli, (453.700 ferkílómetrar).
Gansu telur um um 25 milljónir íbúa. Þeir eru aðallega Han Kínverjar en einnig minnihlutahópar Hui, Dongxiang og Tíbeta. Á stórborgarsvæði höfuðborgarinnar Lanzhou eru um 5,3 milljónir manna.
Brittany Murphy
Æska
Brittany Murphy fæddist í Atlanta í Georgíu þann 10. nóvember 1977. Foreldrar hennar, Sharon Murphy og Angelo Bertolotti, skildu þegar hún var tveggja ára gömul og ólst Brittany upp hjá móður sinni í Edison í New Jersey og seinna í Los Angeles en þær fluttu þangað svo að Brittany gæti byrjað leikferil. Brittany sagði að móðir hennar hefði aldrei reynt að stoppa hugmyndaflug hennar og hún hugsaði um móður sína sem mikilvægan þátt í velgengni sinni: „Þegar ég bað mömmu mína um að flytja til Kaliforníu, seldi hún allt og flutti hingað fyrir mig ... Hún trúði alltaf á mig“. Móðir Brittany er af írskum og Austur-evrópskum ættum og faðir hennar er ítalsk-amerískur. Hún var alin upp sem baptisti en varð seinna kristin án tengsla við tiltekna kirkjudeild.
Leiklistin
Brittany fékk fyrsta hlutverkið sitt í Hollywood þegar hún var fjótán ára sem Brenda Drexell í þáttaröðinni Drexell's Class. Síðan lék hún Molly Morgan í skammlífu þáttaröðinni Almost Home. Hún lék síðan gestahlutverk í nokkrum sjónvarpsþáttum, meðal annars Parker Lewis Can't Lose, Blossom og Fraiser. Hún lék síðan aukahlutverk í þáttunum Sister, sister; Party of Five og Boy Meets World. Árið 1997 byrjaði hún að tala fyrir karakterinn Luanne Platter (einnig yngri útgáfuna af Joseph Gribble) í langlífu teiknimyndaþáttaröðinni King of the Hill.
Brittany lék í nokkrum kvikmyndum, meðal annars Clueless (1995); Girl, Interrupted (1999); Drop Dead Gorgeous (1999); Don't Say a Word (2001); sjónvarps-útgáfunni af The Devilðs Arithmetic (2001); 8 Mile (2002) og Uptown Girls (2003) ásamt mörgum öðrum minna þekktum myndum, svo sem Spun (2003). Árið 2004 lék hún í rómantísku gamanmyndinni Little Black Book og hinni gagnrýndu Sin City (2005). Hún lék í tveimur Edward Burns myndum: Sidewalks of New York (2001) og The Groomsmen (2006). Árið 2009 var hún ráðin í sjónvarpskvikmyndina Tribute sem aðalpersónan, Cilla. Hún átti að leika í Sylvester Stallone kvikmynd, The Expendables sem kemur út 2010.
Brittany var líka radd-leikari. Hún talaði fyrir persónuna Luanne Platter í King of the Hill í öllum þáttunum. Hún talaði einnig fyrir mörgæsina Gloriu í Happy Feet. Hún var tilnefnd til Annie-verðlauna fyrir leik sinn í King of the Hill.
Tónlist og fyrirsætustörf
Hún var í hljómsveit sem hét Blessed Soul með leikaranum Eric Balfour snemma á 10. áratugnum. 6. júní 2006 gáfu Brittany og Paul Oakenfold út smáskífu sem hét Faster Kill Pussycat og varð lagið vinsælt.
Hún fiktaði aftur við tónlistina í kvikmyndinni Happy Feet, þar sem hún söng Queen-lagið Somebody to Love og Earth, Wind & Fire-lagið Boogie Wonderland.
Árið 2005 skrifaði Brittany undir samning við Jordache gallabuxnafyrirtækið.
Einkalíf
Seinnipart ársins 2002 byrjaði Brittany með leikaranum Ashton Kutcher en þau léku saman í Just Married. Eftir að hafa verið trúlofuð umboðsmanninum Jeff Kwatinetz, trúlofaðist hún Joe Macaluso í desember 2005, framleiðanda sem hún hitti þegar hún var að leika í Little Black Book. Í ágúst 2006 slitu þau trúlofuninni. Í maí 2007 giftist Brittany handritshöfundinum Simon Monjack í lítilli gyðinga-athöfn.
Dauði
Klukkan átta að morgni, þann 20. desember 2009 var hringt í slökkviliðið í Los Angeles vegna læknisaðstoðar sem var þarfnast á heimili Brittany og Simons. Hún hafði hnigið niður á baðherberginu. Slökkviliðsmenn reyndu að endurlífga hana á staðnum en hún var fljótlega flutt á Cedar-Sinai spítalann, þar sem hún var sögð látin við komuna klukkan fjórar mínútur yfir tíu. Orsök dauða hennar var ofneysla lyfja ( drug overdose)
Actinidia rufotricha
Actinidia rufotricha er klifurrunni í Actinidiaceae ætt. Hún er einlend í Kína (Guangxi, Guizhou, Yunnan.).
Silfursmiður
Íslensk silfursmíði
Silfursmiðir smíðuðu stokkabelti með loftverki en loftverk er þannig að silfurþynnur voru skornar eða klipptar út og síðan beygðar í blóm og greinar. Sumar ræmur í loftverki voru drifnar en drifsmíð er forn aðferð sem fólst í að skraut var teiknað á málm og síðan slegið í frá bakhlið og upphleypt mynstur svo fínunnið á framhlið og aðrar skreytingar slegnar eða grafnar í silfrið. Loftverk var svo fest í umgerð (kveikt). Loftverk tíðkaðist á 15. og 16. öld. Stokkabelti eru kölluð sprotabelti ef þau eru með sprota sem hangir niður úr keðjunni.
Samkvæmt fornum kirkjulegum ákvæðum áttu helg ker í kirkjum að vera gerð út eðalmálmi og hafa varðveist nokkrir kaleikar frá miðöldum. Silfurmunir voru líka steyptir í mótum og voru steyptir beltisstokkar, beltispör, hnappar, millur, eyru á staup og fleira. Silfurgripir voru steyptir í svonefndum flöskum en það voru tveir opnir kassar sem voru fylltir með fíngerðum bleyttum sandi. Steypumóti var þrýst í sandinn og kassarnir lagðir saman og svo losaðir sundur og þá var holrúm í sandinum í þeirri mynd sem átti að steypa eftir og var bráðnu silfri hellt í holrýmið. Síðan var afsteypan unnin í höndum, sorfnar af brúnor og ójöfnur og mynstur skýrt. Mót af stærri hlutum voru oft grafin í stein eða leir og var þá bráðnum málmi hellt beint í mót.
Algengt var á 19. öld að gera minningarskildi úr silfri þar sem grafnar voru í skreytingar og texti. Verkfærið sem grafið var með á skildina var nefnt alur eða grafalur og var líkt smágerðu útskurðarjárni. Í fyrstu tíðkaðist að nota settletur á silfurgripi en þá eru stafirnir lausir hver frá öðrum. Síðar voru leturgerðir með tengiskrift grafnar út.
Víravirki er forn smíðisaðferð sem var þekkt á miðlöldum. Eldri gerð íslensks víravirkis er kallað "gamla kornsetta víravirkið" og er það snúrulagt og unnið þannig að tveir grannir silfurþræðir eru snúnir saman og úr snúru mótaðir litlir hringir og svo litlar silfurkúlur (korn) kveiktar á samskeytum hringja. Yngra víravirkið er þannig að mjög þunnur flatur vír var felldur í grindur úr sverari vír sem mótaði útlínur mynstursins. Smíði íslenskt víravirkis var mest um og eftir 1860 með vakningu sem þá var kringum íslenska þjóðbúninga en Sigurður málari teiknaði mynstur á samfellur og treyjur og búningaskart eins og belti og spangir.
Johan Peringskiöld
thumb|right|250px|Johan Peringskiöld. Johan Peringskiöld (eða Peringskjöld) (6. október 1654 – 24. mars 1720) var sænskur fornfræðingur, þjóðminjavörður 1693–1719. Hann hét Johan Peringer fram til 1693, þegar hann var aðlaður, en breytti þá eftirnafninu.
Hann fæddist í Strängnäs. Foreldrar hans voru Laurentz Fredrik Peringer kennari og Anna Andersdotter. Hann varð stúdent frá Uppsalaháskóla 1677, og fór að taka að sér verkefni fyrir Sænska fornfræðaráðið 1680. Árið 1682 var honum falið, með Johan Hadorph, að fara í rannsóknarferðir um landið og teikna upp gamlar minjar og rúnasteina. Urðu þar til fyrstu drög að hinu mikla verki um rúnasteina, sem kom út árið 1750 undir nafninu Bautil. Hann hafði strax á námsárunum í Uppsölum vakið athygli fyrir færni sína í teikningu og gerð myndamóta, og eru teikningar hans af horfnum minjum nú dýrmætar heimildir.
Eftir að hann varð fastur starfsmaður hjá Fornfræðaráðinu 1687, einbeitti hann sér að því að draga saman efni í sænskt fornbréfasafn, ættfræðiheimildir og æviskrár. Í hallarbrunanum 1697 eyðlögðust 18 bindi af því safni, en Peringer lét vinna aftur það sem hægt var og halda áfram á sömu braut. Einnig hélt hann áfram rannsóknum á fornum minjum. Árið 1693 varð Peringer ritari við Fornfræðaráðið (sem þá fékk nafnið Antikvitetsarkivet) og þjóðminjavörður, og var aðlaður sama ár og tók upp nafnið Peringskiöld. Á árunum 1698–1711 var hann einnig þýðandi íslenskra fornrita. Peringskiöld lét af embætti þjóðminjavarðar 1719 og varð þá fulltrúi í stjórnarráðinu. Hann dó í Stokkhólmi árið eftir.
Johan Peringskiöld hafði um sumt svipuð viðhorf til fræðistarfa og Olof Rudbeck, var full djarfur í ályktunum og þarf að nota rit hans með gætni, t.d. ættartölurit. En hann var mjög atorkusamur við að draga saman heimildir sem annars hefðu glatast. Eru þessi söfn varðveitt í Konunglega bókasafninu í Stokkhólmi og Ríkisskjalasafninu og eru mikil að vöxtum. Þar eru m.a. drög að miklu verki um sænskar minjar og sögustaði: Swea och Göta minnings-merken, og komu út tvö bindi um Tíundaland, 1710 og 1719.
Johan Peringskjöld beitti sér fyrir söfnun og útgáfu íslenskra handrita. Hans verður einna lengst minnst fyrir útgáfu sína á Heimskringlu Snorra Sturlusonar (1697–1700), sem var frumútgáfa bókarinnar á íslensku, og með sænskri og latneskri þýðingu varð hún aðgengileg fræðimönnum á Norðurlöndum og víðar. Bókin er í stóru broti og allur frágangur hennar með aðalsbrag. Guðmundur Ólafsson fornritafræðingur átti talsverðan þátt í þeirri útgáfu.
Johan Peringskjöld giftist fyrst (1687) Elisabeth Eliædotter (d. 1707). Seinni kona hans (1711) var Sophia Polus, greifynja. Sonur hans af fyrra hjónabandi var Johan Fredrik Peringskiöld (1689–1725) fornfræðingur og þjóðminjavörður.
Warrington
thumb|Miðbær Warrington. Warrington er bær í Cheshire, Englandi, á bökkum Mersey-fljóts. Warrington er 32 km austur af Liverpool og 32 km vestur af Manchester. Íbúar voru um 210.000 árið 2017.
Raunhyggja í alþjóðasamskiptum
thumb|right|[[Niccolò Machiavelli skrifaði The Prince sem byggist á raunhyggju.]] Raunhyggja er ráðandi kenning í alþjóðasamskiptum og er vissuhyggjukenning. Kenninguna má rekja allt aftur til Þúkýdídesar og Machiavellis. Helstu einkenni raunhyggju eru áherslur á styrk ríkja og forsendur fyrir tilvist ríkisins, raison d’état. Raunhyggja byggir kenningu sína á því að ríki séu alls ráðandi og aðalgerendur í alþjóðasamfélaginu. Auk þess sem raunhyggjan gengur út frá því að ríki lifi í hættulegu umhverfi og að alþjóðsamélagið byggi á stjórnleysi.
Helstu áherslur raunhyggju
Kenningin um raunhyggju byggir á eftirfarandi ályktunum:
Raunhyggja leggur ofur áherslu á ríki og leið þeirra til að tryggja sér völd. Ríki munu ávallt sækjast í aukin völd til að tryggja að þau lifi af í fjandsömu og stjórnlausu umhverfi og verða þau að sækjast eftir slíku valdi af sjálfdáðum. Kerfið leitast hins vegar alltaf að valdajafnvægi svo að eitt ríki eða ríkjabandalög nái ekki völdum yfir öðrum ríkjum. Raunhyggjan telur valdabaráttu vera ástæðu þess að ríki deili og segir að efnahagsleg tengsl dragi ekki úr líkum á stríði. Raunhyggjan telur valdajafnvægi ekki endilega leiða til friðs, heldur stöðugleika.
Klassísk raunhyggja
Klassísk raunhyggja byggir á skrifum Þúkýdídesar. Þúkýdídes hélt því fram að valdabarátta ríkja skapaðist vegna líffræðilegrar hegðunar mannsins. Valdabarátta sé mönnum eðlislæg og þeir sækjast eftir því að tilheyra samfélaginu og lifa af. Það að keppast um völd er líffræðilegt og þetta mannlega eðlið yfirfærðist á stjórnmálin. Raunhyggjan varð ríkjandi í fræðunum eftir seinni heimsstyrjöldina og má rekja vinsældir hennar til fræðimansins Hans Morgenthau.
Helstu fræðimenn:
Formgerðarraunhyggja
Formgerðar raunhyggja telur ástæður fyrir valdabaráttu ekki vera mannlegt eðli heldur byggi valdabarátta á formgerð kerfisins. Stjórnleysi kerfisins ýtir undir ótta og óöryggi sem leiði til valdabaráttu og valddreifngu. Valddreifing og valdajafvægi þarf því að hafa í huga þegar stríð og friður eru skilgreind á milli ríkja. Forgerðar raunhyggja lítur ekki inn á við í ríkin heldur horfir á árekstra mill ríkja. Formgerðar raunhyggja skiptist í tvo hópa. Annars vegar þá sem trúa á varnarraunhyggju og hins vegar sóknarraunhyggju.
Varnarraunhyggja telur að alþjóðakerfið væri stöðugast þar sem tvö ríki eru með mestu völdin, tvípólakerfi. Færa má rök fyrir því að á tímum kalda stríðsins hafi verið tvípólakerfi Bandaríkjanna og Rússlands. Varnarraunhyggjan tekur einnig að ríki sækist aðalega eftir öryggi og er nær frjálslyndisstefnunni en sóknarraunhyggjan.
Sóknarraunhyggja telur best að eitt ríki leiði kerfið, eða nokkur ríki í oddatölu hafi mestu völdin. Sóknarraunhyggjan telur ríki ekki sækjast eftir öryggi heldur valdi. Auk þess heldur hún því fram að valdabarátta stóru ríkjanna sé óhjákvæmileg.
Nýklassísk raunhyggja
Nýklassísk raunhyggja telur nálgun ruanhyggjunnar ekki nægilega vísindalega. Kenningin krefst betri skilgreininga á valdi og nýtingu á leiðtogarhæfileikum. Kenningin heldur því fram að innanríkismál hafi áhrif á hegðun ríkja á alþjóðavettvangi.
Gagnrýni á raunhyggju
Helsta gagnrýni á raunhyggju er að hún sá ekki fyrir endalok kalda stríðsins. Auk þess hafa orðnar miklar breytingar á kerfinu. Svæðisbundin samruni er orðin algengari auk þess sem alþjóðastofnanir og óríkistengdir aðilar eru farinir að hafa aukin áhrif á kerfið. Raunhyggja á einnig erfitt með að útskýra milliríkja stríð og íhlutun af mannúðarástæðum. Einnig hefur kenningin verið gagnrýnd fyrir að vera kenning fyrir hina valdamiklu og stóru ríkin. Þannig gangi hún ekki jafn vel fyrir smáríki.
Frálslyndisstefnan er einn helsti keppinautur raunhyggjunnar í fræðunum.
Aðrir fræðimenn
Þrátt fyrir að raunhyggja hafi náð mestu vinsældum eftir seinni heimsstyrjöldina hafa fræðimenn fyrri tíma skrifa í samræmi við kenningar raunhyggjunnar.
She's the Man
She's the Man er bandarísk rómantísk-gamanmynd frá árinu 2006 með Amöndu Bynes í aðalhlutverki. Myndinni er leikstýrt af Andy Fickman og er lauslega byggð á leikriti Williams Shakespeare, Twelfth Night. Aðrir leikarar myndarinnar eru Channing Tatum og David Cross. Hún kom út 17. mars 2006 í Bandaríkjunum og Kanada; 6. apríl í Ástralíu og 7. apríl í Bretlandi.
Söguþráður
Viola Hastings (Amanda Bynes) er menntaskólastelpa sem spilar fótbolta en kemst síðan að því að stelpnaliðið í skólanum hennar, Cornwall, hefur verið lagt niður. Eftir að hafa lagt til að fá að spila með strákunum, og verið neitað, finnur hún leið til þess að spila með erkifjendum Cornwall, Illyria.
Tvíburabróðir Violu, Sebastian (James Kirk) sem líkist henni í útliti, á að fara í Illyria sem nýr nemandi. En hann vill frekar fara með hljómsveitinni sinni til London að spila þar. Sebastian biður Violu um að hylma yfir honum með því að hringja í skólann og segja að hann sé veikur og foreldrum þeirra (sem eru skildir) að hann sé hjá hinu foreldrinu.
Viola ákveður í staðinn að þykjast vera Sebastian og ganga til liðs við strákaliðið í fótbolta í Illyria. Hún vonar að hún geti sigrað Cornwall og niðurlægt ástúðlegan en jafnframt kynþáttamismunarann og fyrrum kærastann, Justin (Robert Hoffman) sem hefur dregið úr henni kjark til þess að ganga í liðið. Með hjálp vina sinna, Paul (Jonathan Sadowski), Kiu (Amanda Crew) og Yvonne (Jessica Lucas), verður Viola fljótlega Sebastian.
Í Illyria lendir Viola í herbergi með Duke Orsino (Channing Tatum), sætum strák sem er líka í fótboltaliðinu. Kia og Yvonne samþykkja að hjálpa Violu að búa sér til orðspor sem getur gert hana vinsæla og þykjast vera ástfangnar af Sebastian bróður hennar. Viola, í dulargervi, hættir líka með kærustu alvöru Sebastians, Monique (Alex Breckenridge), þar sem hún þolir hana ekki. Duke og vinir hans kaupa atriði Violu, Kiu og Yvonne og fer að líka vel við hana en hæfileikar Violu í fótboltanum eru ekki nógu góðir svo að hún komist í aðalliðið sem fær að keppa á móti Cornwall. Það lítur allt út fyrir það að Viola geti ekki keppt á móti Cornwall eftir allt saman.
Eftir að hafa eytt miklum tíma með Duke, áttar Viola sig á því að hún er ástfangin af honum. En Duke er hrifinn af annarri stelpu, vísindafélaga Violu, Oliviu (Laura Ramsey). Í skiptum fyrir hjálp Violu til þess að fá Oliviu út með sér samþykkir Duke að hjálpa Violu að komast í aðalliðið. Aukaæfingarnar borga sig þegar Dinklage þjálfari (Vinnie Jones) færir hana upp í aðalliðið.
Þann tíma sem Viola hefur verið í Illyria hefur hún ruglað alla með því að vera með túrtappa í töskunni sinni, fengið bolta í klofið og að hún finni ekki til, skyndileg kvenleg álit hennar og svo skyndilega breytast í karlmannlegri álit. Gold skólastjóri hefur einnig séð hana klóra sér undir hárkollunni og heldur að hún þjáist af hárlosi (e. male pattern baldness).
Þegar hér er komið við sögu er Olivia orðin hrifin af „Sebastian“. Þar sem Sebastian er ekki hrifinn af henni, ákveður Olivia að fara út með Duke til þess að gera hann afbrýðissaman. Á meðan komast Monique og Malcolm Feste (James Snyder) (sem er hrifinn af Oliviu og er afbrýðissamur út í Violu sem Sebastian) að því að Viola er að leika Sebastian.
Söguþráðurinn flækist þegar hinn raunverulegi Sebastian snýr aftur frá London, fyrr en áætlað var. Þegar hann kemur til Illyria, hleypur Olivia að honum og kyssir hann. Duke sér það og heldur að herbergisfélaginn hans hafi svikið hann. Hann fleygir Violu út úr herberginu.
Daginn sem stóri leikurinn fer fram, koma Monique og Malcolm upp um Violu við Gold skólastjóra (David Cross). En vegna þess að Viola hefur sofið yfir sig, er hinn raunverulegi Sebastian settur á völlinn og spilar í þeirri stöðu sem systir hans á að vera í. Skólastjórinn stoppar leikinn, ákveðinn í því að komast að sannleikanum, en Sebastian sannar að hann sé raunverulega strákur með því að girða niður um sig. Í hálfleik útskýrir Viola stöðuna fyrir Sebastian og þau skipta um stöðu.
Duke er ennþá mjög reiður út í „Sebastian“ og neitar að gefa Violu boltann. Hún reynir að útskýra fyrir honum að hún sé í rauninni stelpa, og sannar það fyrir Duke og öllum með því að sýna á sér brjóstin. Þjálfarinn ákveður að láta Violu halda áfram að spila og segir þjálfaranum frá Cornwall að í Illyria sé enginn kynjamismunun. Illyria vinnur leikinn í framlenginu þegar Viola skorar með því að plata fyrrum kærastann sinn, Justin.
Allir í Illyria verða sáttir eftir sigurinn, nema Duke sem er sár út í Violu. Hún býður Duke á dansleik í sveitaklúbbnum sem mamma hennar er í með því að senda bróður sinn með pakka af osti (sem tengist því þegar hún lagði til að hann myndi tala um ost við Oliviu) og boðskort á ballið. Hún býður eftir honum í garðinum en ruglar saman Duke og manninum sem kveikir á úðurunum í garðinum, vegna skuggans. Duke endar á því að birtast fyrir aftan Violu. Síðan fara þau á ballið, þar sem þau eru kynnt saman á sviðinu og kyssast. Við lok myndarinnar sýnir það Violu og Duke að leika saman í fótboltaliðinu í Illyria.
Campanula tanfanii
Tilvísanir
Myndir frá Lystigarði Akureyrar
Karl Steingrímsson
Karl Steingrímsson (oftast nefndur Kalli í Pelsinum) er íslenskur athafnamaður og hefur um árabil verið meðal umsvifamestu manna í fasteignabransanum á Íslandi. Hann er þekktastur meðal almennings sem eigandi Pelsins í Reykjavík. Hann á líka fasteignafélagið Kirkjuhvol og Sundafasteign. Skuldir og ábyrgðir félaga í eigu Karls og fjölskyldu hans vegna hina ýmsu fasteigna á þeirra snærum nema á bilinu 3 til 4 milljörðum króna samkvæmt nýjustu opinberu gögnum. Í byrjun árs 2010 seldu Karl og Aron sonur hans kínverska sendiráðinu Skúlagötu 51 fyrir 870 milljónir króna. Þetta gerðu þeir á sama tíma og bönkum, sem eiga veð í húseigninni, var kynnt 575 milljóna króna tilboð frá indversku félagi. Húseignin er yfirveðsett Íslandsbanka, Arion banka og þrotabúi Glitnis og íhuga bankarnir málshöfðun gegn feðgunum.
Skógarlíf 2
Skógarlíf 2 (e. The Jungle Book 2), frumsýnd 2003, er bandarísk-áströlsk tónlistarteiknimynd framleidd af DisneyToon Studios.
Myndin er sjálfstætt framhald myndarinnar Skógarlíf (e. The Jungle Book ) sem Walt Disney gerði 1967. Myndin byggir á skáldsögunni Frumskógarbókin eftir Rudyard Kipling.
Þórunn Lárusdóttir
Þórunn Lárusdóttir (f. 6. janúar 1973) er íslensk leikkona. Þórunn er útskrifuð leikkona frá The Webber Douglas Academy of Dramatic Art í London. Hún hefur leikið ótal hlutverk, bæði dramatísk og kómísk, í öllum helstu leikhúsum landsins, sjónvarpi og kvikmyndum. Hún var fastráðin um árabil hjá Þjóðleikhúsinu. Þórunn er einnig söngkona og kvikmyndagerðakona.
Lilja Mósesdóttir
thumb|Lilja Mósesdóttir
Lilja Mósesdóttir (fædd 11. nóvember 1961) er íslenskur hagfræðingur og fyrrum alþingismaður.
Menntun
Lilja er með BBA gráðu í viðskiptafræði (1984) frá Iowaháskóla í Bandaríkjunum, M.A. gráðu í þróunarhagfræði (1988) frá Sussexháskóla í Brighton, Bretlandi 198 og doktorsgráðu (Dr. phil.) í hagfræði (1999) frá University of Manchester Institute of Science and Technology (UMIST) Management School.
Starfsferill
Lilja starfaði sem kennari við Verslunarskóla Íslands árið 1985-1986. Hagfræðingur hjá ASÍ 1988-1989. Lektor við HA 1989-1991. Ráðgjafi og námskeiðakennari hjá Iðntæknistofnun Íslands 1992-1993. Verkefnaráðin ráðgjafi atvinnu- og félagsmálaráðherra grænlensku heimastjórnarinnar 1995-1997. Verkefnaráðin sérfræðingur í sérfræðingahópi ESB 1997-1999. Kennari og sérfræðingur við Tækniháskólann í Luleå, Svíþjóð, 1999-2000. Dósent við Háskólann í Reykjavík 2000-2002. Prófessor við Háskólann á Bifröst 2003-2007. Verkefnaráðin sérfræðingur í sérfræðingahópum ESB 2004-2009. Hagfræðingur hjá HÍ frá 2008.
Ferill í stjórnmálum
Lilja tók fyrst þátt í stjórnmálum í kjölfar bankahrunsins haustið 2008, en hún bauð sig fram í prófkjöri Vinstrihreyfingarinnar græns framboðs 7. mars 2009 fyrir kosningarnar vorið 2009. Lilja lenti í þriðja sæti á framboðslista flokksins í Reykjavík. Hún sat á Alþingi sem sjötti þingmaður Reykavíkurkjördæmis suður. 21. mars 2011 sagði hún sig úr þingflokki Vinstri grænna.
Nýr stjórnmálaflokkur undir formennsku Lilju var kynntur í Iðnó 7. febrúar 2012, en hann hlaut nafnið Samstaða - flokkur lýðræðis og velferðar. 22. desember 2012 tilkynnti svo Lilja að hún myndi ekki sækjast eftir endurkjöri í alþingiskosningunum vorið 2013 og því myndi hún ekki leiða lista Samstöðu.
Al-Ghazali
Abū Ḥāmed Muḥammad ibn Muḥammad al-Ghazālī (ابو حامد محمد ابن محمد الغزالی), þekktastur sem Al-Ghazali, (5. júlí 1057 – 19. desember 1111) var persneskur guðfræðingur, heimspekingur, heimsfræðingur og dulspekingur og er einn merkasti hugsuður í íslamskri hugmyndasögu.
Nageia maxima
Nageia maxima er sígrænt tré frá Sarawak í Malasíu.
Reinhardtius
Reinhardtius er ættkvísl af flyðruætt sem inniber einungis eina tegund, það er, grálúðu sem ennfremur er nefnd svartaspraka.
Kvíslinni var valið nafn af Walbaum eftir danska líffræðingnum Johannes Christopher H. Reinhardt.
Íþróttafélagið Hörður Hólmverji
Íþróttafélagið Hörður Hólmverji var fyrsta eiginlega íþróttafélagið sem stofnað var á Akranesi. Stofndagur félagsins er talinn 26. desember 1919 en félagið er þó talið hafa byrjað starfsemi eitthvað fyrr. Nafn félagsins vísar í Harðar sögu og Hólmverja sem er útlagasaga með Hvalfjörð sem sögusvið.
Félaginu var ætlað að stunda að hvers kyns íþróttaiðkun og stóð það m.a. fyrir hlaupakeppnum á Akranesi og gerði einhverjar tilraunir með kastíþróttir. Langmest áherslan var þó á glímuiðkun og var t.a.m. efnt til sveitaglímu milli keppenda úr félaginu og liðsmanna í Ármanni árið 1920.
Þótt knattspyrna væri ekki á dagskrá Harðar Hólmverja munu einstakir forystumenn félagsins hafa átt sinn þátt í útbreiðslu íþróttarinnar á Akranesi. Félagið lognaðist út af á árinu 1926 en um þær mundir höfðu nokkur knattspyrnufélög verið stofnuð í bænum.
Louisa Matthíasdóttir
Louisa Matthíasdóttir (20. febrúar 1917 – 26. febrúar 2000) var íslensk-amerískur listmálari og var af mörgum gagnrýnendum talin vera meðal fremstu listamanna 20. aldarinnar.
1638
Árið 1638 (MDCXXXVIII í rómverskum tölum) var 38. ár 17. aldar sem hófst á föstudegi samkvæmt gregoríska tímatalinu en mánudegi samkvæmt júlíska tímatalinu sem er tíu dögum á eftir.
Louisa Matthíasdóttir
Æviágrip
Louisa fæddist í Reykjavík. Hún sýndi listræna hæfileika á unga aldri og lærði fyrst í Danmörku. Þangað flutti hún 17 ára gömul og síðar undir Marcel Gromaire í París. Fyrstu málverk hennar, frá lok 4. áratugar 20. aldar, festu hana í sessi sem leiðandi persónu í íslenska framúrstefnusamfélaginu (þar sem margir meðlimir hittust í Unuhúsi). Viðfangsefni málverkanna var málað með breiðum pensli, til þess að leggja áherslu á rúmfræðilegt form. Þessi málverk sýndu mikið af því eðli sem einkenndi þroskuð verk Louisu en þó með minni lit.
1638
Atburðir
thumb|right|Rústir [[Harakastali|Harakastala þar sem uppreisnarmenn vörðust her Tokugawa-veldisins í Shimabarauppreisninni.]]
Louisa Matthíasdóttir
Æviágrip
thumb|Listasafn Reykjavíkur þar sem verk Louisu hafa verið til sýnis
Málverk síðustu þriggja áratuga Louisu innihalda til að mynda íslenskt landslag, sjálfsmyndir og uppstillingum. Landslagsmyndir hennar innihalda oft heillandi stílfærðar útgáfur af íslenskum hestum og kindum. Hún var íslenskur ríkisborgari allt sitt líf, sjónræn einkenni landsins styrkja djarfa meðferð hennar á formi og skýrleika í ljósi. Skáldið John Ashbery lísti niðurstöðunni sem „bragð, bæði milt og beiskt, sem enginn annar listmálari gefur okkur.“
Fjölskylda
Foreldrar Louisu voru Matthías Einarsson læknir og Ellen Johannesen Einarsson. Louisa og eiginmaður hennar, Leland Bell, giftu sig árið 1944 og áttu þau eina dóttur saman, Temmu Bell. Leland er einnig listmálari en er þó sjálflærður. Temma, sem er fædd 1945, býr ásamt eiginmanni sínum og fjórum dætrum í New York. Þar starfar hún sem listmálari líkt og foreldrar hennar.
Amharar
thumb|right|[[Davíð 2. Eþíópíukeisari|Lebna Dengel, nəgusä nägäst (Eþíópíukeisari), meðlimur Salómonsættar.]] Amharar (amharíska: አማራ, amara, ge'ez: አምሐራ) eru þjóðarbrot í Eþíópíu sem búa aðallega í Amhara-héraði landsins og tala amharísku. Amharar eru um 20 milljónir talsins og eru um 20 % Eþíópíumanna. Þeir voru taldir næststærsti þjóðflokkurinn innan landsins í manntali árið 2007 á eftir Orómóum.
Söguágrip
Sumar heimildir gefa í skyn að Amharar hafi flust til Eþíópíu frá Jemen (þar sem þá voru konungsríkin Saba og Himjar) og frá Konungsríkinu Aksúm og sest að í héraðinu Sayint, sem síðar fékk nafnið Wollo (eftir ættbálki Orómóa sem flutti þangað á 16. og 17. öld). Þessi héruð hafa sögulega verið talin hluti af heimalandi Amhara.
Amharar (áður yfirleitt kallaðir „Abissiníumenn“ í vestrænum heimildum) eru í dag næststærsti þjóðflokkur í Eþíópíu á eftir Orómóum.
Héraðið Amhar var sögulega staðsett í nútímahéraðinu Wollo (Bete Amhara). Á tíma lénskerfisins samanstóð svæðið sem í dag kallast Amhara úr nokkrum héröðum sem nutu sjálfstæðis í flestum málum, þar á meðal Gondar, Gojjam, Wollo, Lasta, Shoa, Semien, Angot og Fetegar.
Fyrir rúmum 2.000 árum voru hefðbundnar heimaslóðir Amhara á hásléttunum í miðhluta Eþíópíu. Fyrstu konungsríki þeirra voru fremur einangruð frá umheiminum vegna fjöllótts landslagsins og brattra gljúfra. Rekja má trúarleg umsvif kristna Konungsríkisins Aksúm í Amhara-héraðinu aftur til 8. aldar, en þá var Istifanos-klaustrið byggt á bökkum Haikvatnsins.
Önnur mannvirki og minnisvarðar benda til þess að Aksúmítar hafi sest að víðar í Amharahéraðinu, meðal annars steinstytta af ljóni sem finna má um tíu kílómetra sunnan við borgina Kombolcha, og talið er að hafi verið gerð á 3. öld eða jafnvel fyrir tíma Aksúmríkisins. Árið 1998 fundust brot af leirvösum í kringum grafhýsi í Atatiya í suðurhluta Wollo, í Habru suðaustan við Haik og norðaustan við Ancharo (Chiqa Beret). Myndskreytingarnar á þeim sýna ótvírætt fram á að menning Aksúmíta náði til suðurhluta Amharahéraðsins og út fyrir Angot. Eldri mannvirki voru lögð í rúst á valdatíð drottningarinnar Gudit á 10. öld og á 16. öld í innrásum múslima undir stjórn imamsins Ahmads ibn Ibrahim al-Ghazi, þar sem innrásarmenn létu greipar sópa um Amhara og Angot.
Fyrstu rituðu heimildirnar um Amharaþjóðina eru frá byrjun 12. aldar, frá valdatíð Zagwe-ættarinnar. Þá var ritað um að Amharar ættu í átökum við Werji-þjóðina árið 1129. Werji-þjóðin bjó á sléttum í austurhluta Shoa og því hefur þegar verið litið á Amhara sem sérstakan þjóðflokk í byrjun 12. aldar.
Þegar Zagwe-ættarveldið leið undir lok tók Salómonsætt við stjórn eþíópíska keisaradæmisins með valdatöku Amharans Yekuno Amlak árið 1270. Valdamiðstöð hans var í Amharahéraði og Shoa. Amharar ríktu þaðan af yfir Eþíópíu allt til loka valdatíðar Haile Selassie árið 1974 (að undanskyldri keisaratíð Tígrans Jóhannesar 4.) og urðu helsta valdastétt landsins. Á þessum tíma þöndu amharískir stjórnendur verulega út landamæri ríkisins, juku við alþjóðlegan hróður Eþíópíu og létu reisa fjölda konunglegra minnisvarða og höfuðborga, meðal annars Tegulet, Debre Berhan, Barara (sem staðsett er í Entoto, þar sem höfuðborgin Addis Ababa er nú), Gonder og Magdela. Þær þrjár fyrrnefndu voru staðsettar í Shoa.
Í byrjun 15. aldar reyndu keisarar Eþíópíu að koma á stjórnmálasambandi við konungsríki Evrópu í fyrsta sinn frá tíma Aksúmríkisins. Bréf frá Hinriki 4. Englandskonungi til Eþíópíukeisara hafa varðveist. Árið 1428 sendi keisarinn Ísak 1. tvo sendiboða til Alfonsar 5. Aragóníukonungs. Alfons sendi sendiboða til Eþíópíu en þeir komu aldrei á áfangastað.